অনুপ মুখোপাধ্যায় কবিতা গণসঙ্গীত মিলনসাগর Anup Mukhopadhyay Poetry MILANSAGAR
কবি অনুপ মুখোপাধ্যায় -  জন্মগ্রহণ করেন কলকাতায়।
কবি, নার্সারি থেকে ক্লাস ফাইভে পড়েছেন দেশপ্রিয় পার্কের কাছে স্থিত সেন্ট মেরীস্ কারমেল স্কুলে। এরপর
কলকাতার চেতলা বয়েজ হাই স্কুলে ভর্তি হয়েছিলেন ১৯৬৩ সালে, ক্লাস সিক্সে। সেখান থেকে স্কুল পাশ
করার পর কলকাতা বিশ্ববিদ্যালয়ের অন্তর্গত, নিউ আলিপুর কলেজে কেমিস্ট্রি অনার্স নিয়ে পড়েছেন।
কর্ম জীবন শুরু হয় ইণ্ডিয়ান ওভাসিজ ব্যাঙ্কের চাকরি দিয়ে ১৯৭৭ সালে। ইণ্ডিয়ান ওভাসিজ ব্যাঙ্ক থেকেই
তিনি ২০১৩ সালে অবসর গ্রহণ করেন।
তিনি নিজে একজন প্রতিষ্ঠিত সঙ্গীত শিল্পী ও গণসঙ্গীতকার। তাই নিজের গান ছাড়াও অন্য কবির একাধিক
লেখায় তিনি সুর ও কণ্ঠ দিয়েছেন। তাঁদের মধ্যে রয়েছেন কবি দিনেশ দাস,  কবি সুভাষ মুখোপাধ্যায়, কবি
বীরেন্দ্র চট্টোপাধ্যায়, কবি সুকান্ত ভট্টাচার্য, কবি সমীর রায় , কবি রঞ্জিত গুপ্ত, কবি কর্ণ সেন, প্রমুখরা।
তাঁর কিছু গান আমরা পেয়েছি সুব্রত রুদ্র সম্পাদিত “গণসংগীত সংগ্রহ” থেকে। কবি নিয়মিত  ফেসবুকে
তাঁর  কবিতা ও গান প্রকাশিত করে থাকেন। তাই কিছু কবিতা আমরা নিয়েছি কবির ফেসবুকের পাতা
থেকে।
তাঁর প্রকাশিত কাব্যগ্রন্থের মধ্যে রয়েছে “ফুটবল” (১৯৮৩), “এখন অন্ধকার” (১৯৮৪), “খয়েরী ডায়েরী”
(১৯৮৭), “কোমল রেখাব” (১৯৯৮), “সত্য” (২০০৯)।
১৯৮৮ সালে INRECO থেকে প্রকাশিত হয় তাঁর নিজের সুরে, ভি বালসারার সঙ্গীতায়োজনে, তাঁরই গাওয়া
নির্বাচিত গণসঙ্গীতের ক্যাসেট “কঁকিয়ে ওঠা কান্নাগুলো ভুলিয়ে দাও”। অন্যান্য কবিদের সঙ্গে তাঁর নিজের
লেখা দুটি গানও ছিল এই ক্যাসেটে।
আমরা মিলনসাগরে  কবি অনুপ মুখোপাধ্যায়ের কবিতা ও গণসঙ্গীত তুলে আগামী প্রজন্মের কাছে  পৌঁছে
দিতে পারলে এই প্রচেষ্টার সার্থকতা।
কবির সঙ্গে যোগাযোগ
চলভাষ  +৯১৯৯০৩৪৬২৬৭০
ইমেল -  mukhopadhyayanup5@gmail.com
উত্স - কবির ফেসবুক পাতা।
.          সুব্রত রুদ্র সম্পাদিত গণসংগীত সংগ্রহ, ১৯৯০।
কবি অনুপ মুখোপাধ্যায়ের মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ১৯.৮.২০১৬
...